Per Arnoldi

Per Arnoldi (født 25. maj 1941 i København) er en autodidakt, verdensberømt, modernistisk kunstner. Han er især kendt for sine plakater og regnes for en af Danmarks vigtigste plakatkunstnere. Hans vidtspændende produktion strækker sig over mange medier fra maleri til skulptur. Derudover arbejder han som kunstnerisk rådgiver, senest i forbindelse med opførelsen af Operaen, hvor Arnoldi bl.a. har stået for design af logo og scenetæppe.

Hans gennembrud som professionel plakattegner kom med design af plakater for DSB i 1975. I 1983 blev han landskendt efter at have været vært i Kunstquiz på DR tv. Han har stor succes i Japan, hvor han ud over kunstudsmykning har udstillet med sine malerier.

Han er kendt for et stramt og let genkendeligt form- og farvesprog. Som maler bruger Per Arnoldi altid grundfarverne (rød/gul/blå) på en bund af sort. 

Arnoldi var TV-vært og producer på DRs kunstquiz i 1980'erne. Han blev æreskunstner i Østermarie i 2008 og har en vej i byen opkaldt efter sig. I 2011 modtog han Modersmål-Prisen.

Per Arnoldi er gift med skuespilleren Christiane Rohde.

Kunstnerisk virke

Udvalgte separatudstillinger 
 Århus Kunstmuseum 1968 (m. Jørgen Haugen Sørensen)
 Tranegaarden 1972
 Fyns Kunstmuseum 1975
 Århus Kunstbygning 1978
 Galleri Arnesen, København 1978-80
 Nordjyllands Kunstmuseum 1981
 Kunstindustrimuseet 1981
 Esbjerg Kunstmuseum 1984
 Charlottenborg 1985
 Galleri Jespersen, Odense 1987
 Herning Kunstmuseum 1991
 Randers Kunstmuseum
 Kunsthallen Brandts Klædefabrik, Odense 2000
 Dialog, Galerie Egelund, København 2006

Udvalgte gruppeudstillinger 
 Charlottenborgs Forårsudstilling 1961-62, 1964
 Kunstnernes Efterårsudstilling 1963-64
 Decembristerne 1966
 Den Frie Udstilling 1966, 1971-73
 Grønningen (kunstnergruppe) 1967-68, 1973-76
 Art Danois, Grand Palais, Paris 1973
 Nordjyllands Kunstmuseum 1976
 Galleri Mikael Andersen, København 1998
 Keramik, Holstebro Kunstmuseum 1999
 Keramik, Bornholms Kunstmuseum 1999

Repræsenteret på 
 Museum of Modern Art, New York City, USA
 Museum of Modern Art, Toyama, Japan
 Victoria and Albert Museum, London
 Stedelijk Museum, Amsterdam
 Gemeente Museum, Haag
 Neues Museum für Angewandte Kunst, München
 Israel Museum, Jerusalem
 Den Kongelige Kobberstiksamling
 Kunstindustrimuseet
 Nordjyllands Kunstmuseum
 Randers Kunstmuseum
 Skagen Odde Naturcenter

Udvalgte udsmykninger 
 Commerzbank, Frankfurt
 Reichstag, Berlin
 Deutsche Bundesbahn
 Japan Railways

Plakatarbejde 
Per Arnoldi har blandt andet lavet plakater for:
 Guggenheim museum, New York City
 Museum of Contemporary Art, Chicago
 Lincoln Center, New York City
 Louisiana Museum for Moderne Kunst
 Det Kongelige Teater
 American Ballet Theatre
 The Chicago Symphony Orchestra
 Montreux Festivalen Rose d'Or
 British Rails
 DSB
 Novo Nordisk
 Siemens

Udmærkelser, priser og legater 
 Toulouse-Lautrec-Prisen 1985
 Prix Savignac, Paris 1993
 Guldmedalje ved 4. Plakatbiennale, Mexico City 1996
 AIA Honor Award 1997
 Statens Kunstfonds 3-årige arbejdslegat 2000
 Eckersberg Medaillen 2000
 Ridder af Dannebrogsordenen 20. maj 2003
 Modersmål-Prisen 2011

Eksterne link og kilder 

 Interview med Alev Siesbye og Per Arnoldi 
 “Arnoldismen” Kunstavisen 
 AROS artikel 
 

Tv-værter fra Danmark
Malere fra Danmark
Designere fra Danmark
Riddere af Dannebrog
Personer fra København
Modtagere af Eckersberg Medaillen
Danskere i 1900-tallet
Danskere i 2000-tallet
Personer i Kraks Blå Bog
Modtagere af N.L. Høyen Medaljen
Plakatkunstnere fra Danmark
Personer i Dansk Biografisk Leksikon
Medlemmer af Det Kongelige Akademi for de Skønne Kunster
Modtagere af Modersmål-Prisen